tomron87/hebrew-wikipedia-sentences-corpus huggingface dataset:
כמו כן, יש מדבבים אורחים, בהם אנתוני פדייה מהערוץ "סמוש" ביוטיוב.
הציפורים הכועסות יוצאות להרפתקה חדשה, כאשר המלך מאדבירד, המנהיג של החזירים הרשעים, מתכנן תוכנית נקמה על הציפורים הכועסות שהרסו את ביתו כדי להשיב את הביצים שלהן.
בינתיים, ציפור סגולה מסתורית בשם זאטה, שמואסת בחייה באי הקפוא, מנסה להתגרות בכולם עם התוכניות שלה.
מטרתה היא להפוך את כל האיים לשלה כי באי שלה קפוא והיא רוצה לקחת חופשה באקלים חם יותר.
כעת על הציפורים הכועסות והחזירים הרשעים לאחד כוחות על מנת לעצור את זאטה.
ג'ייסון סודייקיס/יפתח אופיר – רד
ג'וש גד/שמחה ברבירו – צ'אק
דני מקברייד/אמנון וולף – בומב (נקרא בומבה בגרסה בעברית)
ביל היידר/קובי מאור – לאונרד
פיטר דינקלג'/אלון נוימן – אית'ן העיט "האדיר"
לזלי ג'ונס/אביב כרמי – זאטה
מאיה רודולף/קרן פלס – מטילדה
ברוקלין פרינס/היאלי גרשון – זואי
רייצ'ל בלום/בל וענונו – סילבר
סטרלינג קיי בראון/אלדד פריבס – גארי החזיר
דאב קמרון/יעל גולדמן – אלה
זאק וודס – קארל הנשר
יוג'ניו דרבז/ניב פטל – גלן
פיט דייווידסון – ג'רי הנשר
בק בנט/אריה צ'רנר – בראד איגלבורגר
ליל ריי האוורי/מומי לוי – אלכס
אנתוני פדייה/דן קיזלר – האל
ג'וג'ו סיווה/אורי טור – ג'יי
ניקי מינאז'/הילה מערבי – פינקי
טיפאני האדיש/שירלי לילו – דבי
בק בנט/יורם יוספסברג – האנק
קולין באלינגר/מלי לוי גרשון – רוקסן
אלמה ורסנו – סאם-סאם (ורסנו דיבבה את סאם-סאם גם בגרסה בעברית)
ג'נסיס טנון/גבריאל כהן – ויוי (וינסנט)
טוני הייל/דן קיזלר – פנטומימאי
אלכס הירש – סטיב הנשר
מייסון רמזי/עמנואל פפר – אוליבר
הסרט יצא ב-2 באוגוסט 2019, במקביל לציון 10 שנים למשחק המקורי.
סודייקיס, גד, היידר, מקברייד ודינקלג' הוכרזו כמדבבים חוזרים, בעוד החדשים כוללים את רייצ'ל בלום, סטרלינג קיי בראון, יוג'ניו דרבז, זאק וודס, אקוופינה, ליל ריי האוורי, דאב קמרון, בק בנט וברוקלין פרינס.
ההנפשה בוצעה שוב על ידי Sony Pictures Imageworks, בשיתוף עם סרטי סוני הנפשה.
אנגרי בירדס ריו הוא משחק הווידאו השלישי בסדרת המשחקים "אנגרי בירדס", שפותחה על ידי Rovio Entertainment.
המשחק שוחרר כשיווק צמוד לסרטים ריו וריו 2 של פוקס המאה ה-20, וקודם עם סרטים אלה.
תוך ניצול משחק בסיסי הזהה למשחק המקורי, ב-Angry Birds Rio נוספו מספר אלמנטים חדשים, בראשם השימוש הראשון של רמות הבוס בסדרת המשחקים.
במשחק זה, הציפורים נחטפו ונלקחו לריו.
בדיוק כמו המשחק המקורי בסדרה, השחקנים צריכים להשתמש בקלע כדי לשגר ציפורים למבנים הסמוכים, במטרה לפגוע במטרות הממוקמים או בתוכם.
במקום החזירים שגונבים ביצים, השחקנים צריכים להציל ציפורים אקזוטיות בכלובים או להביס את המרמוסטיים של נייג'ל, בהתאים לרמה ששיחק.
בגלל מסגרת המשחק, כמה דמויות מסרטי ריו מופיעות.
בלו וג'ול אלה דוגמאות לציפורים בלעדיות למשחק זה, יחד עם כל הציפורים הקיימות מהסדרה.
זהו המשחק הראשון בסדרה אשר כולל בתוכו מלחמות בוסים, כאשר השחקן משתמש בציפורים בשביל להביס את נייג'ל, הנבל העיקרי בסרט, וכמו כן גם את מאורו, מנהיג המרמוסטיים.
בשלבים אחרים, לואיז מסייע להביס את המרמוסטיים והורס חומרים ובלוקים כדי להביא לשחקן נקודות נוספות.
כמו כן, ישנם פריטים מוסתרים שצריך לאסוף בתור התקדמות במשחק.
המשחק כלל בתחילתו שני שלבים בלבד, "מאורת המבריחים" ו"בריחה מהג'ונגל", כל אחד עם 30 רמות.
פרק אחרון הנקרא "מטוס המבריחים" (שוחרר בנובמבר 2011) שוחרר בתחילתו עם 15 רמות, ולאחר מכן שוחררו 15 רמות נוספות (ינואר 2012).
בכל פרק יש פירות זהב מיוחדים שאפשר למצוא לעיתים נדירות.
ב"מאורת המבריחים" יש אננסים, ב"בריחה מהג'ונגל" יש בננות, ב"כדורעף חופים" יש אבטיחים, ב"מהפכת הקרנבל" יש פפאיות, ב"רדיפת שדה התעופה" יש תפוחים, ב"מטוס המבריחים" יש מנגו, ב"חבלת השוק" יש תותים, וב"רעם הרקטות" יש רקטות.
ביולי 2013, "כדור החוף המוזהב" קיבל 15 רמות נוספות, דובדבנים מוזהבים, ורקע חדש.
פרק זה זמין כעת מתחילת המשחק.
בחודש מרץ 2012, עדכון חדר הגביע שוחרר, עם 12 רמות חדשות, שנפתחות כאשר השחקן מסיים פרק מסוים או אוסף את כל 15 פירות הזהב.
עדכון זה פורסם לראשונה באנדרואיד לפני שהגיע ל-iOS.
ב-18 בדצמבר 2012, עדכון חדש הגיע ל-iOS ואנדרואיד הכולל 24 רמות חדשות.
ניתן להרוויח רמות אלה על ידי השגת 30 עד 70 כוכבים על שלב מסוים או על ידי השגת 10 נוצות של הנשר האדיר על כל פרק (4 רמות נוספות על כל פרק).
בעדכון זה נוספו גם התוספות - סופר זרעים (שהשתנה יותר מאוחר לשיקוי כוח) וכוונת רוגטקה מהמשחק המקורי, ועוד שתי תוספות בלעדיות לגרסה זאת (ציפור הסמבה ופצצות).
ב-11 במרץ 2013 פורסם עדכון נוסף, ובו נוסף השלב "חבלת השוק" עם 34 רמות (30 רמות רגילות, 3 רמות של 30 עד 70 כוכבים ורמה אחת של הנשר האדיר).
ב-25 ביולי, הלוגו של המשחק עודכן ונוספו פירות זהב ו-15 רמות חדשות ל"כדור החוף המוזהב".
בנוסף, רמות חדר הגביע היו מושלבים לתוך הפרק שהם הרוויחו.
בדצמבר 2013 עד יולי 2014 נוספו 4 פרקים למשחק שקשורים לריו 2. בפרקים אלה מופיעה גרפיקה שונה מאשר בשלבים הראשונים.
בעדכון זה נוספו "רמזים", שמטרתם לסמן לשחקן איפה לפגוע עם הציפור.
ביולי 2015 נוספו מטבעות שמאפשרים לשחקנים לפתוח רמות שהיו נעולים בעבר.
המשחק עצמו מראה בתחילתו את הציפורים נחטפים לריו עצמה, המשחק עצמו מכיל את אותו העיקרון שיש למשחק הראשון - לנקות את הזירה מאויבים.
אך הוא מכיל כמה שלבים, והם ביחד יוצרות למשחק עלילה שדומה לסרט ריו, אך בתוספת כמה דברים שונים, כל שלב מכיל סוגים שונים של אויבים, מבנים, וגם הדמויות עצמם.
השלב הראשון מתחיל בכלובים שבמחסן, כשהשלב האחרון חוזר למסלולו המקורי לאחר שהציפורים שוחררו וחבורת "אנגרי בירדס" הקלאסית חזרה לאי שלה, כאשר הם מצידם משיבים את הביצים שנגנבו על ידי החזירים בזמן שלא היו פה בשביל להגן עליהם.
באתר Metacritic, זכה המשחק לציון של 87 מתוך 100 בהתבסס על 18 חוות דעת.
ריאן ריגניי מ-GamePro ציין כי "גרסת ה-iOS מביאה כמה שיפורים בולטים על קודמיו", ולוי בוחאנאן מ-IGN בסקירתו על גרסת האנדרואיד של המשחק, קרא למשחק "חכם, פרק חדש עבור הסדרה".
מאז שחרורו, המשחק הורד יותר מ-10 מיליון פעמים, וזה אחד המשחקים המובילים שהורדו ב-iOS ובאנדרואיד.
אָנֵגְרֶט קְרַאמְפּ-קָארֶנְבָּאוּאֶר היא פוליטיקאית גרמנייה, אשר כיהנה כשרת ההגנה של גרמניה ומנהיגת המפלגה הנוצרית-דמוקרטית הגרמנית.
נולדה בשם אנגרט קראמפ בחבל הסאר בעיירה פלקלינגן השוכנת על יד הנהר סאר, אשר ממוקמת ליד גבול גרמניה עם צרפת.
משפחתה קתולית ואביה היה מורה ומחנך.
תחילה רצתה להיות מיילדת או מורה בבית ספר, אך בשנת 1984 החלה ללמוד מדע המדינה ומשפטים באוניברסיטת טריר ואוניברסיטת חבל הסאר.
היא בעלת תואר שני במדעי המדינה.
בין השנים 1991 עד 1998 שימשה כקצינת מדיניות במפלגה הנוצרית-דמוקרטית הגרמנית.
ב-1990 יעצה לפטר מילר בתפקידו כראש הקבוצה הפרלמנטרית של המפלגה.
הייתה ראש ממשלת חבל הסאר בגרמניה בין השנים 2011 עד 2018. היא האישה הראשונה שהובילה את ממשלת חבל הסאר והאישה הרביעית שעמדה בראש ממשלת מדינה בגרמניה.
מפברואר עד דצמבר 2018 הייתה מזכ"לית המפלגה הנוצרית-דמוקרטית הגרמנית.
ב-7 בדצמבר 2018 נבחרה להיות מנהיגת המפלגה, בעקבות פרישתה של אנגלה מרקל מתפקיד זה, אבל לא להחליף אותה בתפקיד הקאנצלרית עד סוף הקדנציה ב-2021.
ביולי 2019 מונתה על ידי הקנצלרית אנגלה מרקל להחליף את אורסולה פון דר ליין בתפקיד שרת ההגנה לאחר שהאחרונה פרשה מתפקידה לטובת הכנותיה לתפקידה החדש כנשיאת הנציבות האירופית בבריסל.
בתחילת 2020 פקד את המפלגה משבר בעקבות שיתוף פעולה בממשל המקומי במדינת תורינגיה עם מפלגת הימין הקיצוני אלטרנטיבה לגרמניה (AfD)
ב-10 בפברואר 2020 הודיעה שלא תתמודד על קדנציה נוספת כמנהיגת המפלגה ולא תהיה מועמדת המפלגה לתפקיד הקאנצלר בבחירות הפדרליות ב-2021. בוועידת המפלגה שבגלל משבר הקורונה התקיימה רק בינואר 2021 נבחר ארמין לאשט להחליף אותה.
נישאה ב-1984 להלמוט קארנבאואר, מהנדס מכרות.
יש להם שלושה ילדים והם מתגוררים בפיטלינגן שבחבל הסאר.
אנגרסק היא עיר ברוסיה הנמצאת במחוז אירקוטסק והעיר השלישית באוכלוסייתה במחוז.
העיר נוסדה בשנת 1948, וקיבלה את מעמדה כעיר בתאריך ה 30 במאי 1951. היא הוקמה על ידי חיילים מן הצבא האדום לאחר מלחמת העולם השנייה.
באנגרסק יש את אזור התעשייה הגדול ביותר באסיה.
הוא כולל מפעלים פטרוכימיים מורכבים.
אנגארסק מארחת גם מרכז בינלאומי של מחזור דלק גרעיני, אשר יהיה אחד ממרכזי ההעשרה הרוסיים הראשונים שיוצבו תחת אמצעי ביטחון של סבא"א.
אנגרסק היא גם האתר לבנק דלק גרעיני, בעקבות החלטה של סבא"א בנובמבר 2009; עבודה עם רוסיה, סבא"א הקימה בנק זה כדי לספק דלק במחיר השוק למדינות החברות כמו הגנה מפני שיבושי אספקה אפשריים.
בשנת 2005, זכתה אנגרסק בפרס הראשון בתחרות ארצית לפיתוח המהיר ביותר של שירותים ציבוריים.
חשמליות, אוטובוסים ומרשרוטקות (מוניות מנותבות/ מוניות שירות) הן אמצעי התחבורה הציבורית בעיר.
העיר היא ביתם של מוזיאון אנגרסק לשעונים, מוזיאון אנגרסק לניצחון, והאקדמיה הטכנית הלאומית של אנגרסק.
אנגרסק היא עיר תאומה של הערים:
אנגרי בירדס 2 הוא משחק המשך למשחק המקורי ומשחק הווידאו השנים עשר בסדרת המשחקים.
המשחק יצא בקנדה ב-5 במרץ 2015, בשם Angry Birds Under Pigstruction, ולאחר מכן שוחרר בשאר המדינות תחת השם Angry Birds 2.
מטרת המשחק זהה למטרה במשחק הראשון - להביס את כל החזירים על מנת להתקדם לשלב הבא.
עם זאת, יכולות השחקן והשלבים הורחבו.
במשחק החדש ישנם שלבים בעלי מספר זירות משחק.
כלומר, לאחר שהשחקן סיים זירה אחת בשלב, הוא עובר לזירה הבאה וכך הלאה עד שמגיע לזירה האחרונה בה הוא מסיים את השלב.
הגישה אל שלבי המשחק השתנתה, כאשר במקום טבלה עם מספרי שלבים, ישנה מפה המחולקת למספר עולמות המכילים שלבים שאותם השחקן צריך לעבור.
במשחק ישנן שש ציפורים המשולבות מהמשחק הראשון, ושש ציפורים חדשות שנוספו למשחק.
ישנם גם חמישה "כישופים" שבהם יכול השחקן להשתמש.
למשחק עצמו גם נוספו שלבי "בוסים" ושלבים המסווגים בתור "שלבים קשים".
שינוי נוסף במשחק הוא הנגישות לציפורים.
במשחק המקורי בכל שלב ניתן מספר קבוע של ציפורים וסדר הירייה שלהם נקבע מראש ע"פ הקירבה שלהם לרוגטקה.
אך במשחק החדש השחקן מקבל שלושה קלפי ציפורים חשופים כאשר הוא יכול לבחור איזו ציפור לשגר לפי הקלפים שהוא קיבל.
השחקן יכול לקבל קלפי ציפורים נוספים במהלך המשחק על פי מספר הנקודות שהוא השיג.
בנוסף לכך יש ארבע ציפורים חדשות שהובאו מהמשחק הראשון, ושתיים חדשות בכללי (פיגי מק'קול, סילבר).
רד קיבל כוח חדש, כשלטרנס נלקח הכוח שהיה לו במשחק הראשון.
המשחק מתחלק לשני השוואות עיקריות.
ניקוד - מלבד זה שניקוד במהלך המשחק מביא עוד קלפים שנקראים "קלפי אקסטרה", הוא משמש לאחר המשחק להשוואות בין משחקים, שחקנים וכו..
הניקוד נקבע ע"פ החומרים שהרסת במהלך וע"י רמות הציפורים איתם הם נהרסו.
זירות - יש שלבים בפיצ'רים מסוימים של המשחק בהם אין גבול לכמות הזירות, והמטרה שלך היא לעבור כמה שיותר זירות עד שכל הציפורים שלך נגמרות.
הכסף במשחק אינו חד משמעי, יש כמה דברים ופרסים.
יהלומים - יהלומים יכולים להיקנות בכסף אמיתי, יהלומים מתקבלים ממגדל המזל ותיבות פשוטות, היהלומים מאפשרים הוספת ציפורים לאחר שנגמרו לך הציפורים באמצע השלב, הם גם מאפשרים קניית והחלפה עבור דברים אחרים וכדומה.
המשחק מתחיל בפלאשבק שבו אנחנו רואים שלאחר העלילה של הפרק הראשון במשחק הקודם 'ביצים עלומות' הצליחו החזירים לגנוב ביצה אחת ועמדו לבשל אותה.
ופתאופ הביצה בקעה ויצאה ממנה ציפור כסופה קטנה, שאותה החזירים החליטו לגדל כאחת משלהם וקראו לה סילבר.
שש שנים לאחר מכן, חזיר מיניון גנב את הביצים וכלא את כל הציפורים חוץ מרד.
לאחר שרד מביס את אותו החזיר, מגיע חזיר שף וגונב אותן באמצעות צפלין.
לאחר שרד מביס גם אותו, חזיר בוס גונב את הביצים בצפלין משלו ולאחר שרד מביס גם אותו, מגיע המלך חזירי וגונב אותן בצפלין משלו.
במהלך המשחק פיגי מק'קול, חזיר עריק נותן לרד את המפתחות לכלובים של שאר הציפורים וגם לכלוב של סילבר, שנכלאה לאחר שלא הסכימה להילחם בהאל השבוי למען המלך חזירי והיא מצטרפת לציפורים, לאחר שכל הציפורים שוחררו, פיגי מק'קול מצטרף גם הוא כדמות ניתנת למשחק.
בסופו של יום ארוך, הציפורים לבסוף כולן חוזרות לקינם, בעודנו שומעים את קולו של המלך חזירי מדבר על כך שסוף כל הזמנים קרוב מאוד, ואנו מקבלים מבט חטוף בביצה זהובה, שתהיה חשובה מאוד במשחק הבא.
רד - בלחיצה משחרר גלי הדף.
בלוז - בלחיצה מתפצל לשלושה.
צ'אק - בלחיצה מהירותו מתעצמת מאוד וכוח המשיכה כלפי מטה כמעט ואינו משפיע עליו.
מטילדה - בלחיצה מטילה ביצה שתתפוצץ ברגע שתפגע במשהו, כאשר היא ממשיכה לעוף במהירות גבוה בזווית של כ30 מעלות ממסלול ישר בציר האופקי.
סילבר - בלחיצה עושה סיבוב של 270 מעלות לעבר קרקע, וגורמת לרעידת אדמה קלה.
בומב - בלחיצה מתפוצץ, ללא לחיצה יתפוצץ כ2 שניות לאחר פגיעה בפריט כלשהו.
טרנס - בלחיצה אינו עושה דבר, אך חזק ביותר גם בפני עצמו.
בעת פגיעה של כל אחת מציפורים אלו בפריט כלשהו - מתבטלת האופציה להפעיל את יכולת הציפור כיוון שהיא כבר "נפגעה".
סטלה - בלחיצה מפריחה בועת מסטיק ומתחילה לעלות איתה כלפי מעלה, כשכל מה שנוגע בבועה גם מתחיל לעוף ולעלות כלפי מעלה, לאחר זמן מה כל הבועות מתפוצצות.
האל - בלחיצה חוזר לצד ממנו נזרק כמו בומרנג, עם הרבה יותר עצמו ובמהירות גבוהה יותר.
לאונרד - בלחיצה יורה כדורי נזלת מהאף, לא גורם נזק ממשי, אבל הופך את המבנים לחלשים יותר.
באבלס - בלחיצה מתנפח ודוחף כל מה שרק מונע ממנו זאת.
מלודי - היא שואבת כל מבנה או חזיר שמולה, ורק אם הוא ממש קרוב, ואז יורקת אותו לכיוון שאתה לוחץ.
גם לאחר פגיעה של כל אחת מהציפורים בהללו בפריט כלשהו - האופציה להפעיל נשמרת, אולם חלקם פשוט מפעילים אותה אחרי שתי שניות (בדומה ל"בומב").
הברווז הזהוב - יורים ברווזון אחד והוא משתכפל ומשגר מעל המבנים ברווזוני גומי שנופלים על המבנים וגורמים להם ליפול.
המקפיא - יורים פתית שלג שגורם לכל המבנים להפוך לקרח.
הבום האדיר - יורים צ'ילי על חזיר, והחזיר שנורה מתפוצץ.
מנפח חזירים - יורים מנפח חזירים, וחמישה חזירים נבחרים גולים ומתנפחים.
העיט האדיר - יורים קופסת סרדינים, מוזיקת המשחק מתחלפת בנשימות עמוקות, וברגע אחד כל המבנים של החזירים מתמוטטים, וכל החזירים מתים.
שלבים רגילים - שלבים אלו שלבים רגילים, בהם המטרה היא לגמור את כל הזירות.
שלבים קשים - שלבים אלו בעקרונם דומים לשלבים הרגילים, רק שפה המשחק מסמן את המשחק כשלב קשה (בצבע סגול) וממליץ לך בתחילתו לקחת איתך כישוף שיקל עליך בהמשך השלב.
במשחק עצמו נוספו עוד הרבה דברים שלא היו במשחק הראשון.
ארנה - בארנה נלחמים ביריבים המותאמים לרמת השחקן הנקבעת מתוצאותיו בה.
קלאן (שבט) - תוכל ליצור או להצטרף לקלאן, בקלאן תוכל להתכתב עם אנשים וכדומה, בכל כמה ימים יגיע איוונט מסוג שונה שיכול להביא לך פרסים בהתאם לניקוד האישי שלך, ובהתאם לניקוד הקבוצתי, הקלאן יעלה ברמתו ע"פ כמות הניצחונות שלו.
"אנד זון" הוא שטח ההבקעה בפוטבול אמריקאי.(אזור קצה)
הוא אותו השטח שנמצא בין קו סיום המגרש (אנד ליין- End line) לבין הגול ליין (Goal line), אורכו 10 יארדים (9.144 מטרים) ורוחבו, כרוחב המגרש, 53.3 יארדים (48.73752 מטרים).
ישנם שני אנד זונים במגרש, אחד בכל צד.
בתחילתו של האנד זון ישנו קו לבן שאותו הקבוצה עם הכדור צריכה לעבור על מנת לשים טאצ'דאון.
בכל אנד זון ישנם ארבעה פיילונים כתומים המסמנים את פינותיו (התחלתו וסיומו) בצורה ויזואלית לשחקן המגיע מרחוק (עד שנת 1970, פינותיו של האנד זון היו מסומנים עם דגלים).
האנד זון הומצא עקב לגליזציה של המסירה קדימה.
בתחילת דרכו של האנד זון היה אסור למסור את הכדור לתוכו אלא רק מחוצה לו ולאחר מכן מתאפשר לשחקן ההתקפה להיכנס אליו.
פעולה זו הקשתה על התקפות שהיו קרובות לאנד זון שכמובן נאלצו למסור מסירה הצידה ולהימנע ממסירה קדימה.
וכך, בשנת 1912, עוד בתחילת דרכו של הספורט, הוחלט ליצור שטח שאליו יהיה מותר להיכנס עם הכדור.
הנושא העלה בעיות רבות מצד מכללות שמגרשן היה בנוי ושלם ולא יכלו להוסיף אליו שטח חדש.
לכן, ההסכם הסופי "התפשר" על 10 יארדים נוספים בלבד בכל צד.
אך בתמורה, שטח המגרש התקצר מ-110 יארד למ-100 יארד.
עמדות השער שהיו נמצאות בתוך האנד זון הפריעו וסיכנו את השחקנים שרצים בשטחו, לכן, בשנת 1927 הועברו עמדות השער אל מחוץ למגרש.
בשנת 1933 הNFL החזיר את עמדות שער השדה על פנים המגרש ולבסוף, בשנת 1974, הוציאם החוצה.
קבוצה מבקיעה טאצ'דאון על ידי כניסה לאזור הקצה של היריב תוך כדי נשיאת הכדור או תפיסת הכדור תוך שהיא נמצאת באזור הקצה.
אם הכדור נישא על ידי שחקן, זה נחשב לנקודה כאשר חלק מהכדור נכנס ישירות מעל או מעבר לכל חלק מקו השער בין העמודים.
[1] בנוסף, ניתן להשיג המרה של שתי נקודות לאחר הבקעה על ידי ניסיון הבקעה נוסף ממרחק של 2 יארדים.
אנגרי בירדס מלחמת הכוכבים הוא משחק וידאו פאזל, מעין שילוב בין זיכיון מלחמת הכוכבים לסדרת משחקי הווידאו אנגרי בירדס.
המשחק הושק ב־8 בנובמבר 2012, תחילה למכשירי Windows, iOS ו־Android, בהמשך גם ל־Mac ו־BlackBerry.
המשחק הוא המשחק השישי של בסדרת אנגרי בירדס.
הדמויות מוגנות בזכויות יוצרים מסרטי מלחמת הכוכבים של ג'ורג 'לוקאס.
החל מאוגוסט 2013, המשחק הורד למעלה ממאה מיליון פעמים בפלטפורמות השונות שלו.
ב־15 ביולי 2013 הכריזה Rovio על משחק המשך בשם אנגרי בירדס מלחמת הכוכבים 2. הוא מבוסס על הטרילוגיה המקדימה של מלחמת הכוכבים וסדרת הטלוויזיה מלחמת הכוכבים: המורדים.
אנגרי בירדס מלחמת הכוכבים 2 יצא ב־19 בספטמבר 2013 כהמשך הרשמי של המשחק הראשון.
המשחק משלב אלמנטים של אנגרי בירדס ו־Angry Birds Space הכוללים שלבים המתרחשות הן בשטח רגיל והן בחלל החיצון.
המשחק מתחיל בטטואין, כוכב הבית המדברי של לוק סקייווקר - וממשיך לכוכב המוות, הות', עיר העננים, אנדור, ולבסוף כוכב המוות השני.
למעט הבלוז, כל הציפורים מקבלות כוחות חדשים - שחלקם משודרגים ככל שהמשחק מתקדם.
שחקנים יכולים לשחק שוב שלבים שכבר הושלמו עם היכולות המשודרגות.
ההבדלים ממשחקים אחרים הם שציפורים עדיין עשויות לבצע את היכולות שלהם בשבריר שנייה לאחר התנגשות עם חפץ; המילניום פלקון מחליפה את "העיט האדיר" מהמשחקים הקודמים.
כאשר מרוויחים מספר מסוים של כוכבים, השחקן מקבל פרס - שיכול להיות 5 מילניום פלקון או גישה לרמת דרואיד הזהב.
ישנן רמות בונוס נוספות אם השחקן מצליח לפגוע בדרואידים מוזהבים בשלבים מסוימים.
ב־13 ביוני 2013, נוספו חיזוקים (Power-Ups) למשחק.
הייתה גרסת פייסבוק של המשחק שכללה טורנירים שבועיים בנוסף לכמה שלבי סיפור.
המשחק זכה לביקורות חיוביות עם ציון של 88/100 באתר Metacritic בהתבסס על 22 ביקורות.
מארק בראון מ"Pocket Gamer" העניק לתואר פרס זהב, ושיבח את המשחק על היותו "נאמן למקור" ו"מלא תוכן".
ג'סטין דייוויס מ- IGN טען שזה משחק נהדר עם הרבה אזכורי מלחמת הכוכבים, ויש לו מגוון עצום של שלבים.
בסקר שנערך בשנת 2013 באתר Rovio, המשחק אסף את מרב הקולות למשחק האנגרי בירדס האהוב, גם גרסת הפייסבוק זכתה לביקורת חיובית רבה.
בטקס פרסי הוובי לשנת 2013, המשחק הוענק כ"משחק הטוב ביותר" הן מהשופטים והן כ"בחירת הקהל".
אנגרי בירדס סטלה הוא משחק וידאו פאזל והספין-אוף השני מסדרת אנגרי בירדס, שפותח על ידי Rovio Entertainment.
המשחק שווק באופן ספציפי לנשים באמצעות דמויות בעלות רוח של גבורה וידידות נשית, אך נועד לפנות לכל המינים.
המשחק הוכרז ב-13 בפברואר 2014. רוביו הצהיר כי המשחק ילווה בקו צעצועים עם טלפודים, ובסדרת טלוויזיה.
משחק זה מבוסס על דמות של Angry Birds שהוצגה לראשונה ברמת Angry Birds Seasons "Back to School", אשר הוצאה לאור באוגוסט 2012. זה מתחיל עם סטלה עוזבת את שאר Angry Birds נוהרת ויוצאת לדרך לזהב האי לבקר בארבעה חברים אחרים לחופשה.
עם זאת גייל וצבא חזירים גונבים את אלבום התמונות של סטלה, מה שמביא את סטלה וחבריה לצאת למסע כדי להשיג אותו.
כמו במשחק המקורי של הסדרה, השחקנים משתמשים בקלע כדי לירות מבחר של ציפורים למבנים סמוכים, מתוך כוונה להקפיץ את כל החזירים הירוקים שיכולים להיות בקרבת, בתוך או על המבנים.
על השחקנים לעשות שימוש ביכולות הייחודיות של כל ציפור, ולהפעילן במקומות ובזמנים אסטרטגיים בזמן התעופה, כדי לסייע בהבסת החזירים או בהשמדת מכשולים.
העדכון של דצמבר 2014, New Pigs on the Block, הוסיף סיפור המציג את סטלה וחברותיה בבית העץ שלהן, מחפשות אחר הפריטים החסרים של ביתם שנגנבו על ידי החזירים.
עליהן להשלים רמות אקראיות כדי להחזיר את הפריטים.
אנגרי בירדס סטלה היא סדרת טלוויזיה מונפשת פינית, המבוססת על משחק וידאו בעל אותו שם הלוקח חלק בזיכיון "אנגרי בירדס" שפותח על ידי חברת Rovio Entertainment.
הסדרה עוקבת אחר סטלה, ציפור ורודה, ושל חברותיה ווילו, פופי ודליה, וכמו כן גם לוקה, הבן היחיד בחבורה.
ביחד צריכים להביס את גייל, חברה לשעבר של סטלה, שהיא המלכה של החזירים באי הזהב.
הסדרה שודרה במקור בשירות ToonsTV החל מ-1 בנובמבר 2014 עד 11 במרץ 2016, במשך שתי עונות ו-26 פרקים.
בישראל הסדרה אינה שודרה בטלוויזיה, אך פרקי העונה הראשונה שלה הופצו ב-DVD על ידי חברת התו השמיני.
פרקי הסדרה מופצים גם בנטפליקס.
בשנת 2020, פרקי הסדרה הופצו ב-HOT VOD Young וב-NEXT TV.
אנגרי בירדס סטלה: עונה 1 (1 בדצמבר 2015)
אנגרי בירדס טונס היא תוכנית טלוויזיה מונפשת משנת 2013, המבוססת על זיכיון משחקי הווידאו "אנגרי בירדס" של חברת Rovio.
סדרה זו עוקבת אחרי הרפתקאותיהן של הציפורים, כשהן שומרות על הביצים שלהן מפני חזירים שרוצים לגנוב אותן כדי לתת למלך שלהם לאכול אותן.
פרקי הסדרה פורסמו מדי שבוע בערוץ היוטיוב של החברה ובשירות הסטרימינג לשעבר Toons.TV.
פרק מבוא בשם "Meet the Flock" שפורסם ב-17 במרץ 2013, הציג את שמות הציפורים.
החזירים הירוקים מזוהים על ידי תפקידם, כגון חזיר גנרל, חזיר מלך, חזיר משופם או חזיר שף, בזמן שרוב החזירים הרגילים חסרי שם.
בסדרה אין דיאלוג, ויש בה אפקטים קוליים מתוך המשחקים.
נכון ליולי 2013, פרקי הסדרה נצפו יותר ממיליארד פעמים.
בישראל, פרקי הסדרה שודרו בערוץ הילדים מדי שבת בשעה 10 בבוקר החל מה-13 במרץ 2013. בהמשך, הם שודרו בערוץ ג'וניור, יחד עם שתי סדרות נוספות של הזיכיון, סיפורי חזירונים ואנגרי בירדס בלוז.
בנוסף, פרקי הסדרה הופצו גם בנטפליקס, HOT VOD Young ו-NEXT TV.
חברת Rovio הכריזה על סדרת טלוויזיה המבוססת על הזיכיון, שכוללת 52 פרקים קצרים.
הסדרה הופקה על ידי אולפני האנימציה הפינית Kombo, שהחברה קנתה ביוני 2011. הסדרה הפכה לזמינה ברחבי העולם באפליקציות של הזיכיון, כמו כן גם בשירותי וידאו על פי דרישה נבחרים וטלוויזיות חכמות.
חברת Sony Pictures Home Entertainment (שהוציאה מאוחר יותר את "אנגרי בירדס - הסרט" בתור סרטי קולומביה) הפיצה את ה-DVD של הסדרה.
בעוד שהעונה הראשונה זכתה למהדורת Blu-Ray, מהדורות מאוחרות יותר, החל מהעונה השנייה, היו זמינות רק ב-DVD.
אנגרי בירדס בלוז היא תוכנית טלוויזיה פינית בהנפשה ממוחשבת המבוססת על משחק הווידאו "אנגרי בירדס" שפותח על ידי חברת Rovio Entertainment, וגם מבוססת על הסרט "אנגרי בירדס", שהופץ על ידי סרטי קולומביה.
הסדרה ממשיכה מהנקודה שבה עצר הסרט, ועוקבת אחרי דמויותיהם של ג'יי, ג'ייק וג'ים ("הבלוז").
הסדרה עלתה בעשירי במרץ 2017 לערוץ Toons.TV ומשם עברה לערוץ היוטיוב של הרשמי של "אנגרי בירדס".
בישראל הסדרה משודרת בערוץ ג'וניור.
פרקי הסדרה הופצו גם בנטפליקס, HOT VOD Young ו-NEXT TV.
אנגרה איירליינס היא חברת תעופה המבוססת באירקוטסק, רוסיה.
השם שלה נגזר מהנהר אנגרה.
החברה נוסדה בשנת 2000 והיא פועלת מטעם בעליה, מפעל תיקון מטוסי חברת אירקוט מתוך נמל התעופה הבין-לאומי אירקוטסק.
עם נמלי בסיס באירקוטסק ונובוסיבירסק, חברת התעופה אנגרה מפעילה טיסות קבועות באזור סיביר ובאזורים אחרים ברפובליקה הרוסית, ובנוסף טיסה בין-לאומית אחת למאנג'ולי, הרפובליקה העממית של סין.
בנוסף לטיסות הקבועות, אנגרה מציעה גם הסעות צ'רטר, הסעות VIP ושירותי הובלת מטענים ודואר.
ביולי 2017, הוכרז כי החברה חתמה על מכתב כוונות לרכישת שלושה מטוסי אירקוט MC-21-300 בתערוכת תערוכת MAKS האווירית במוסקבה.
החברה טרם החליטה אילו מנועים ייבחרו עבור המטוסים.
המטוסים, כאשר ההזמנה תמומש, תוכננו במקור להימסר בין 2022 ל-2025.
כמו כל חברות התעופה הרוסיות מאז 2022, היא אסורה מלהיכנס למרחב האווירי של האיחוד האירופי.
צי מטוסי חברת התעופה אנגרה כולל את המטוסים הבאים (לפי מאי 2022):
ב-11 ביולי 2011, טיסה 9007 של אנגרה, מטוס אנטונוב An-24 (רישום RA-47302) שהפעיל קו טיסה מטומסק לסורגוט, רוסיה, סבל מדליקה במנוע באוויר, מה שהוביל את הצוות להטביע את המטוס בנהר אוב.
מתוך 37 האנשים שעל הסיפון, 7 נוסעים נהרגו.
ב-27 ביולי 2019, טיסה 200 של אנגרה, מטוס אנטונוב An-24 (רישום RA-47366) שהפעיל קו טיסה מניז'ניאנגארסק לאולן-אודה, רוסיה, סבל מתקלה במנוע זמן קצר לאחר ההמראה.
המטוס סטה ממסלול הנחיתה לאחר ניסיון לנחיתה חירום, פגע בבניין ונתפס באש.
מתוך 47 האנשים שעל הסיפון, 2 אנשי צוות נהרגו ו-7 נוספים נפצעו.
ב-24 ביולי 2025, טיסה 2311 של אנגרה, מטוס אנטונוב An-24 שהפעיל קו טיסה מבלאגובשצ'נסק לטינדה, רוסיה, נשא 42 נוסעים, כולל 5 ילדים, ו-6 אנשי צוות, התרסק בקרבת יעדו, וכל הנוסעים נהרגו.
אנגרי בירדס – הסרט 3 (מוכר גם כאנגרי בירדס 3; באנגלית: The Angry Birds Movie 3) הוא סרט קולנוע קומי בהנפשה ממוחשבת, המבוסס על המשחק "אנגרי בירדס" וסרט המשך לסרט ההנפשה "אנגרי בירדס – הסרט 2".
הסרט, בבימויו של ג'ון רייס ובכתיבתו של ת'ורופ ואן אורמן, הוא השלישי בסדרת סרטי "אנגרי בירדס".
ג'ייסון סודייקיס, ג'וש גד, רייצ'ל בלום, דני מקברייד, אנתוני פדייה ואיאן הקוקס חוזרים על תפקידיהם מהסרטים הקודמים, בעוד רבים אחרים מצטרפים לקאסט בתפקידים חדשים שלא פורסמו.
הסרט מתוכנן לצאת לבתי הקולנוע ב-23 בדצמבר 2026, על ידי סרטי פרמאונט.
בנוסף, אמה מאיירס, קיקי פאלמר, לילי ג'יימס, טים רובינסון, ווקר סקובל, סם ריצ'רדסון, מאיטריי רמקרישנן, ניקי גלייזר, מרסלו הרננדז, ג'יימס אוסטין ג'ונסון, סאלם ווסט, אנה קאת'קארט, MrBeast וסאליש מאטר לוהקו לתפקידים שלא פורסמו.
סרט שלישי של "אנגרי בירדס" דווח כבפיתוח על ידי Geeks WorldWide ב-30 באפריל 2020. נאמר כי סרטי סוני מפיקה אותו, כאשר ההפקה מתוכננת לשנת 2021.
Rovio Entertainment הודיעה רשמית כי הסרט השלישי יצא לאקרנים ב-6 ביוני 2024, כאשר חברת האם החדשה שלהם, Sega Sammy Group, מפיקה לצד אולפני Prime Focus בשיתוף פעולה עם One Cool Films, Flywheel Media ו-Dentsu, כאשר DNEG Animation משתפת פעולה בשירותי ההנפשה; סוני כבר לא הייתה קשורה לפרויקט.
ג'ון רייס - שכיהן בעבר כבמאי שותף של "אנגרי בירדס – הסרט 2" משנת 2019 - צורף לבמאי, כאשר ת'ורופ ואן אורמן כתב את התסריט, וג'ון כהן, דן צ'ובה וקרלה קונור מפיקים.
ב-8 באפריל 2025, הוכרז כי סרטי פרמאונט רכשה את זכויות ההפצה מסרטי סוני הפצות.
ב-18 ביולי, Allied Gaming & Entertainment הצטרפה כגורמת מממנת נוספת.
במקביל להכרזה על הסרט ביוני 2024, דווח כי ג'ייסון סודייקיס וג'וש גד יחזרו לגלם את תפקידיהם כרד וצ'אק.
עוד מדבבים נחשפו באפריל 2025, כולל רייצ'ל בלום ודני מקברייד, אשר יחזרו לגלם את תפקידיהם כסילבר ובומב.
ב-18 בספטמבר 2025, הוכרז כי MrBeast, סליש מטר, אנתוני פדייה ואיאן הקוקס נוספו לצוות השחקנים; פדייה והקוקס יחזרו לגלם את תפקידיהם כהאל ובאבלס.
בספטמבר 2024, ג'וש גד העלה תמונה שלו באולפן הקלטות - שהציגה מיקרופון ותמונה של צ'אק על מסך - דרך חשבון האינסטגרם שלו, ורמז שהקלטת הקול לסרט החלה.
לצד ההכרזה שפרמאונט תפיץ את הסרט, דווח כי הייטור פריירה יחזור להלחין את הפסקול של הסרט.
הסרט מתוכנן לצאת לבתי הקולנוע ב-23 בדצמבר 2026, על ידי חברת פרמאונט.
הסרט היה אמור לצאת במקור בשנת 2026, אך נדחה ל-29 בינואר 2027, לפני שיגיע לתאריך יציאתו הנוכחי.
אנדוסימביוזה (מיוונית עתיקה: endo ("בתוך"), sym ("ביחד") ו־biosis ("חיים"); בעברית: צַוְתָּאוּת תּוֹכִית) היא צורת סימביוזה ובה יצור אחד מתקיים בתוך האחר.
באנדוסימביוזה, המין הראשון, החי בתוך חברו, קרוי "אורח".
השני - מארחו, קרוי "פונדקאי".
זוהי סימביוזה מסוג הדדיות שכן שני המינים מפיקים תועלת מן השיתוף.
תאוריה זו פותחה בפירוט על ידי החוקרת לין מרגוליס והיא נועדה בעיקרה לצורך הסבר אבולוציוני.
התאוריה האנדוסימביוטית שהגתה הביולוגית לין מרגוליס ב-1967, מסבירה את קיומם של האברונים מיטוכונדריה וכלורופלסט בתאים איקריוטיים על ידי תהליך אבולוציוני.
מרגוליס טענה, כי מקורם של אברונים אלו בחיידקים קדומים מסוג בקטריה, אשר נבלעו על ידי חיידקים גדולים יותר מסוג ארכיאה, והמשיכו להתפתח בתוכם בסימביוזה הדדית.
לפי התאוריה, בשלב אמצעי של היסטוריה אבולוציונית של החיים, מוקדם יותר מיותר מ-1.8 מיליארד שנים לפני זמננו, בתקופה בה החלו יצורים פוטוסינתטיים להתפתח, היו כל התאים פרוקריוטים, חיידקים חסרי אברונים.
סביר מאוד שחלק מהחיידקים האלו טרפו חיידקים קטנים מהם על ידי הכנסתם לתא ועיכולם בתוכו.
חלק מהנטרפים היו בתקופה זו אותם תאים המקיימים פוטוסינתזה, מסלול יעיל להפקת מולקולות עתירות באנרגיה.
התאוריה מסתמכת על ההנחה שלחלק מהתאים הפוטוסינתטיים הייתה הגנה מעיכול על ידי החיידקים הגדולים.
כך קרה שחיידק בלע תא פוטוסינתטי וזה לא התעכל, ונשאר לחיות בתוך בולעו.
כשהדבר קורה ייתכן שהתנאים בתא הפונדקאי מיטיבים עם האורח, ויש לו מזון בשפע וכן הגנה מפגעי הסביבה.
כך ימשיך האורח בפוטוסינתזה ויצברו עודפים מתוצרי התהליך בהם הפונדקאי יכול להשתמש.
בהמשך אבדו אט אט המאפיינים התאיים של האורח והוא הפך תלוי במארחו, התא הפך לאברון הכלורופלסט, האברון העיקרי לביצוע פוטוסינתזה בתאים איקריוטיים צמחיים.
תהליך מקביל קרה עם המיטוכונדריון, שהיה בעבר תא פרוקריוטי המבצע נשימה אווירנית, עד שהחל לבצע אנדוסימביוזה עם הפונדקאי שבלע אותו, וכך הפך לאברון העיקרי לייצור אנרגיה בתאים איקריוטיים אנימליים.
התאוריה של האנדוסימביוזה והמחברת של התאוריה, מרגוליס זכו בתחילה ליחס עוין.
מרגוליס הציגה את התאוריה במאמר פורץ דרך - "על מקור תאי המיטוזה" ("On the Origin of Mitosing Cells") שהופיע ב-1967, לאחר שנדחה על ידי כ-15 כתבי עת מדעיים.
בשנת פרסום המאמר מרגלויס עדיין הייתה חברת סגל זוטר באוניברסיטת בוסטון.
התיאוריה שלה זכתה להתעלמות במשך עשור, והפכה למקובלת רק לאחר שקיבלה אישושים באמצעות ראיות גנטיות.
כיום התיאוריה האנדוסימביוטית מקובלת במדע ונחשבת קונצנזוס מדעי.
ראיות מדעיות רבות תומכות בה:
לכלורופלסט ולמיטוכונדריה דנ"א משל עצמם בתוך האברון עצמו, נפרד מהדנ"א המרכזי של התא המרוכז בגרעין התא - גנום מיטוכונדרי וגנום כלורופלסטי.
הדנ"א של אברונים אלה הוא דנ"א מעגלי ערום, בדומה לדנ"א הבקטריאלי.
הכלורפלסטים והמיטוכונדריה מתרבים באופן עצמאי בתאים.
קרום התא הפנימי של המיטוכונדריה ושל הכלורופסט דומה בהרכבו לקרום הבקטריאלי.
הקרומים הכפולים של אברונים אלו מקורם בפאגוציטוזה הקדומה.
ישנו דמיון גנטי גדול בין הגנום המיטוכונדריאלי לחיידק הריקציה Rickettsiales , ובין הדנ"א הכלורופלסטי לחיידק הציאנובקטריה Cyanobacteria.
עדויות לאנדוסימביוזה מחזקות את התיאוריה שהגתה מרגוליס.
תצפיות מראות מיני ריסניות הניזונות מאצות ומשמרות את הכלורופלסטים שלהן במשך שבועות אחדים באורגניזמים שלהם.
הכלורופלסטים ממשיכים את פעולת הפוטוסינתזה לטובת הריסניות ואילו הריסניות מספקות לכלורופלסטים חומרי הזנה.
כיום מקוטלג המאמר של מרגלויס כמאמר מדעי קלאסי ב בארצות הברית.
אֶנְדּוֹסְקוֹפְּיָה (Endoscopy; בעברית: שקיפת פְּנים או שקיפה)
היא טכניקה כירורגית לבדיקה רפואית (ולעיתים ביופסיה ואף ניתוח פנימי) של גוף האדם, המתבצעת באמצעות החדרת צינור המכיל סיב אופטי ומצלמה, דרך פתחים טבעיים בגוף, או דרך חתך עור.
האנדוסקופ (בעברית: מַשְׁקֵף) הוא למעשה צינור פלסטי גלילי, שבתוכו סיבים אופטיים המקרינים אור לעבר הגוף, ומעבירים תמונות באמצעות מצלמת וידאו זעירה המותקנת בקצהו, לצג הנשקף לעיני המנתח וצוות הרופאים.
כיום רווחים בשימוש הסוג הקשיח, שעוביו עשוי להגיע לעד 10 מ"מ, והסוג הגמיש, שעוביו כשני מילימטר בלבד.
אולטרסאונד אנדוסקופי (EUS) מאפשר, בנוסף למצלמה, להחדיר מכשיר אולטרה סאונד לבדיקת איבר פנימי ומחט לביצוע ביופסיה.
ושט, קיבה ודרכי העיכול, (גסטרוסקופיה), קנה נשימה וסימפונות (ברונכוסקופיה), גרון ומיתרי הקול (לרינגוסקופיה) - דרך הפה
מעי גס (קולונוסקופיה) דרך פי הטבעת
חלל הבטן (צפק), מאפשר סקירת אברי הבטן והאגן, דרך חתך זעיר בדופן הבטן (לפרוסקופיה)
שלפוחית השתן ודרכי השתן (ציסטוסקופיה), נרתיק וצוואר הרחם (קולפוסקופיה) דרך איברי המין
חלל בית החזה - דרך הבינה (מדיאסטנוסקופיה)
הלבלב ודרכי המרה (ERCP), חלל הבטן, כבד ואיברי המין הנשיים (לפרוסקופיה) - דרך הטבור
חלל המפרקים בברך ובמרפק (ארטרוסקופיה) - דרך חתך בעור הסמוך למפרק והיסטרוסקופיה לבדיקת חלל הרחם.
הבדיקה והטיפול בהתאם לסוגה ולכאב וחוסר הנוחות שהיא מעוררת, נעשית בזריקת טשטוש, בהרדמה מקומית, ולעיתים אף בהרדמה מלאה.
גרימת נזק מועט לגוף והחלמה מהירה של המטופל תוך מזעור צלקות חיצוניות.
אפשרות להתייעצות ובקרה של צוות גדול, שיש לו אינדיקציה כמו למנתח, ואף שיתוף פעיל בניתוח של מומחה שנמצא הרחק.
קושי בחיטוי של האנדוסקופ ואפשרות להדבקת חולים
שדה ראייה צר של המנתח, שעלול לפגוע בקבלת החלטות ובניתוח.
למרות זאת היתרונות שבשיטה זו גוברים על החסרונות, ויש מגמה להכניס טכניקה זו במקום שהיא יכולה להחליף את הטכניקה הכירורגית המסורתית.
לאחרונה התחילה טכניקה זו לחדור לתחום של הכירורגיה הפלסטית, ונעשים בה מספר סוגי ניתוחים כמו מתיחת מצח, מתיחת בטן, הגדלת חזה ומתיחת פנים.
אַנְדָה עמיר-פּינְקֶרְפֶלְד (26 ביוני 1902, ריישא, גליציה – 27 במרץ 1981, כ"א באדר ב' תשמ"א, תל אביב) ידועה בעיקר כמשוררת וסופרת ילדים ישראלית אך כתבה גם שירה למבוגרים.
כלת פרס ישראל לספרות ילדים לשנת תשל"ח (1978).
בין שירי הילדים המפורסמים שלה: כושי כלב קט, האנקור, תרנגול אני והקיפוד, אנית זהב.
ארכיונה מופקד במכון גנזים אשר בבית אריאלה, בתל אביב וקורפוס רחב מיצירתה וארכיוניה מצוי גם בארכיון מרכז לוין קיפניס לספרות ילדים שבמרכז האקדמי לוינסקי-וינגייט.
אנדה פינקרפלד (Anda Pinkerfeld) נולדה בשנת 1902 בריישא (ז'שוב, רייכסהוף) שבגליציה למשפחה מתבוללת.
אביה, יואל, היה אדריכל בממשלה האוסטרית ולרגל עבודתו נדד ממקום למקום.
לבסוף נשתקעה המשפחה בלבוב והילדים למדו בבתי ספר נוצריים.
במלחמת העולם הראשונה שירת בחזית כקצין בצבא האוסטרי.
בילדותה לא קיבלה חינוך יהודי.
בגיל שבע כתבה את יצירתה הראשונה, תפילה למען שחרור פולין, בפולנית.
בעקבות פוגרום בלבוב בסתיו 1918 עברה מגימנסיה פולנית לגימנסיה יהודית.
למדה מדעי הטבע באוניברסיטאות לבוב ולייפציג.
בשנת 1920, בתקופת העלייה השלישית, עלתה לארץ ישראל יחד עם חבריה בתנועת הנוער "השומר הצעיר", עבדה בייבוש ביצות בעמק, ולאחר שחלתה בקדחת שבה לבית הוריה בפולין לצורך החלמה.
בעת שהותה שם פרסמה בפולנית את ספר שיריה הראשון: Pie'sni Zycia ("שירים על החיים"), ב-1921. בשנת 1923 חזרה בלוויית בעלה, אריה (קרמפנר) עמיר.
הם התיישבו בקיבוץ קריית ענבים, שם נולדה בתם, ציפור, וכעבור תקופה בתל אביב.
בנם, עמוס עמיר, שירת שנים רבות בחיל האוויר והגיע לדרגת תא"ל.
עד שנת 1929 עבדה בתל אביב כמיקרוביולוגית.
כל השנים הוסיפה לכתוב שירים בפולנית עד שבעידודו של המשורר אורי צבי גרינברג החלה לכתוב שירים גם בעברית.
בשנת 1928 פורסמו בעיתון דבר שיריה הראשונים בעברית עליהם חתמה בשם העט בת-חדוה.
באותה תקופה החלה לכתוב סיפורת לילדים ולפרסם משיריה בעיתון "דבר" ו"דבר לילדים" (בחתימת "אנדה").
במהלך השנים התפרסמו כתביה, ובהם תרגומים לעשרות ספרים נודעים.
בשנת 1941 יסדה הוצאת ספרים, עדי.
ההוצאה נוהלה ממעונה של עמיר-פינקרפלד בתל אביב.
לאחר מלחמת העולם השנייה יצאה בשליחות הסוכנות היהודית למחנות הפליטים בגרמניה (1946–1947).שם עבדה כמורה עם הילדים שורדי השואה.
משם היא חידשה קשר עם העיתון "דבר לילדים", ודרך העיתון עודדה קשר מכתבים בין ילדי השואה, תלמידיה, לבין ילדים מארץ ישראל.
את השיר "אניית זהב" כתבה שם בגרמניה והוא מיצג את הים שבין הילדים במחנה העקורים לבין הארץ הנכספת.
הילדים אתם עבדה הובאו למחנה על ידי תנועת הבריחה, שניהלהה את מסע השורדים לארץ ישראל ואספה את הילדים מהרחובות, ממקומות מחבוא או מבתי נוצרים.
תרומתה לשיקום הילדים הייתה חשובה ביותר.
בינואר 1948, בתחילת מלחמת העצמאות, התנדבה אנדה עמיר-פינקרפלד לאסוף חומר כתוב על הנופלים, ולרכז את עזבונותיהם הספרותיים.
עם הקמת משרד הביטחון העבירה את פעילותה לארכיון צה"ל ומערכת הביטחון, ובסוף 1949 הצטרפה למחלקה להנצחת החייל.
הכרך הראשון של מפעל ההנצחה "יזכר" (1955) – כיום באתר האינטרנט "יזכור" של משרד הביטחון – והכרך הראשון של "גווילי אש" (1952), מבוססים ברובם על החומר שאספה.
בשנים 1960–1963 שהו אנדה עמיר ובעלה בקניה בשליחות המדינה.
עמיר עסקה בתקופה זו בפעילות סוציאלית ובשמירת הקשר עם צעירים אפריקנים שלמדו לפני כן בישראל.
לאחר מכן המשיכה בפעילות חברתית בסיוע לסופרים ואמנים עולים.
השתתפה בהנהלת בית ביאליק ועמדה בראש בית מניה ביאליק לנשים יוצרות בשנותיו הראשונות.
בדצמבר 1953 זכתה בפרס רופין, בשנת 1978 הוענק לה פרס ישראל לספרות ילדים.
אנדה עמיר-פינקרפלד נפטרה בשנת 1981 בתל אביב, ונקברה בבית עלמין הדרום בבת ים.
אחיה, יעקב פינקרפלד, היה אדריכל וחוקר בתי כנסת.
שירי ילדים (1934) - פרס מוסד ביאליק
כינוס קופסות הקרן הקיימת (1938)
שנים-עשר אחים, שנים-עשר ירחים (1940) – מונולוגים בחרוזים של חודשי השנה.
כאלה היו (1953) – דמויות לוחמים ממלחמת העצמאות.
סודי עם אחי הגדול (1958) – סיפורו הרגיש של ילד, השומע כי אחיו נהרג בקרב והוא יוצא לחפשו, עד שהוא לומד להבין את משמעות המוות
תעלולי עין אחת עיקשת (1958) – סיפור בעל רקע אוטוביוגרפי על עשרה חודשים בחיי המספרת, בהם שכבה חבושת עיניים לאחר שעינה הימנית נפגעה ואט אט גילתה בעצמה אור חדש, "המאיר גם אם עיניך עצומות"
משפט בני היער (1959) – יצורי היער מחליטים להעמיד לדין את האדם המשחית וגוזרים על ילד לשרת את החיות ולטפל בצמחים
רחל ובועז (1960) – עיבוד האופרטה בסטין ובסטינה של מוצרט
הָגָ"א לַיֶּלֶד (1967) – חוברת בהוצאת משרד הביטחון ללימוד ילדים על התגוננות מפני מתקפת טילים באמצעות סיפור
יום אחד אחרי אוהורו (1962) – מחזה שהוצג בחגיגות העצמאות של קניה.
כזה היה (1963) – עשר תמונות מומחזות מחיי אנצו סרני, הוצג לראשונה באירוע לציון עשר שנים לנפילתו.
הכל שרים (1963) - שמונה שירי ילדים מאת אנדה עמיר, מתורגמים לעברית ולצרפתית על ידי אוריאל אופק, מולחנים ומעובדים לפסנתר על ידי ורדינה שלונסקי
אנדה עמיר, סירים על הקיר, 1974
מתחת לארון - שירי אנדה עמיר פינקרפלד, מוזיקה שפי ישי, 1986
אנדוני זוביזרטה אורטה (בבסקית: Andoni Zubizarreta Urreta; נהגה סוביסרטה; נולד ב-23 באוקטובר 1961 בויטוריה), שוער כדורגל עבר ספרדי-בסקי, ששיחק בקבוצת ברצלונה ונבחרת ספרד בכדורגל, המחזיק בשיא ההופעות לשחקן בליגת העל הספרדית (622) יחד עם חואקין.
אף ששיחק שש עונות בבילבאו קודם לכן, וארבע בוולנסיה אחר כך, עיקר הישגיו הושגו במדי קבוצת ברצלונה, בה שיחקו לצידו, בעידן המאמן יוהאן קרויף, שחקנים כחריסטו סטויצ'קוב, רומאריו, רונאלד קומאן ואחרים.
עם ברצלונה הוא הכפיל את תאריו מבילבאו: ארבע אליפויות כנגד השתיים, ושני גביעי המלך כנגד האחד.
עם בארסה גם זכה בגביע אירופה למחזיקות גביע ב-1989 ובליגת האלופות ב-1992. בעונתו הראשונה בברצלונה, 1987-1986 זכה בפרס ריקרדו זאמורה – הפרס המוענק לשוער היעיל ביותר בליגה.
במדי הנבחרת לא זכה בתארים, אולם עמד בשערה בלא פחות מארבעה טורנירי גביע העולם: מונדיאל 1986, 1990, 1994 ו-1998. כמו כן היה שוערה של ספרד ביורו 1988 ו-יורו 1996. פרט לטעות איומה שהובילה לשער במשחק מול נבחרת ניגריה בצרפת 1998, היו הופעותיו במסגרת גביע העולם מוצלחות בדרך כלל.
אולם ספרד בימיו מעולם לא הגיעה רחוק יותר מרבע הגמר.
בתום טורניר גמר גביע העולם של 1998 פרש מכדורגל.
כיום הוא משמש כפרשן בשידורי הטלוויזיה והרדיו, לאחר ששימש כמנהל באתלטיק בילבאו כשלוש שנים.
ביולי 2010 החל להיות מנהלה הספורטיבי של ברצלונה במקום צ'יקי בגיריסטיין.
ב-5 בינואר 2015 הודיעה הנהלת המועדון על פיטוריו מתפקיד זה.
אֶנְדּוֹגַמְיָה היא הנוהג לבחור את בן הזוג לנישואין מתוך הקבוצה החברתית, קבוצת השארות (מוצא אתני) או אותה קטגוריה חברתית.
גם כיום רוב בני האדם בוחרים בני זוג מאותה קבוצת גיל, קבוצה אתנית, דת או מעמד חברתי.
בעבר היה נהוג להינשא בתוך השבט, בימינו יש חברות שבהן מקובל להינשא בתוך קבוצת שארות מורחבת (חמולה).
נוהג זה נחשב למשמעותי עד כדי כך שאנתרופולוגים נוהגים לעיתים לקבוע את הקבוצה הרלוונטית לניתוח בהתאם לגבולות האנדוגמיה.
חוקרים שונים מבדילים בין שני סוגי אנדוגמיה: אנדוגמיה ערכית-נורמטיבית ואנדוגמיה התנהגותית.
אנדוגמיה ערכית-נורמטיבית מתאפיינת באיסור מפורש על נישואי חוץ.
האיסור נשען בדרך כלל על נורמות מנוסחות ופורמליות, כגון: חוקים דתיים.
ביהדות מזהיר האל את בני ישראל מנישואים עם בני עמים אחרים.
בספר נחמיה העם היהודי מתחייב, כי "לא ניתן בנותינו לעמי הארץ ואת בנותיהם לא ניקח לבנינו".
אנדוגמיה התנהגותית אינה אוסרת על נישואים מעורבים.
אנדוגמיה מסוג זה מוגדרת כנטייה ממשית להימנע מנישואין עם בני זוג מחוץ לקבוצת השייכות.
אנדוגמיה התנהגותית נתמכת על ידי גורמים שונים (משפחה, קבוצת השווים וכדומה) שמפעילים את המכניזמים של פיקוח חברתי.
בחברות מתועשות אנדוגמיה ערכית לרוב אינה נחשבת לגיטימית, אך אנדוגמיה התנהגותית נפוצה מאוד.
בחברה המערבית, לרוב תהיה לבני הזוג רמת השכלה דומה, אמונותיהם והערכים שלהם משותפים או דומים, הם דבקים במצוות דתיות דומות, ולעיתים הם אף מאותו אזור מגורים ולמדו יחד באותם בתי ספר.
החברות האנושיות ברחבי העולם דוחקות בבני האדם להתחתן עם בני זוג הבאים מרקע חברתי דומה, אך נמנים עם המין השני.
ההיגיון של אנדוגמיה פשוט: אנשים בעלי עמדה חברתית שווה מורישים אותה לצאצאיהם, וכך שומרים על הדפוסים החברתיים המסורתיים.
ביהדות מזהיר האל את בני ישראל מנישואים עם בני עמים אחרים וכתב הרמב"ם שהאיסור להתחתן הוא עם כופרים בדעות העם.
מקור האיסור בתורה בספר דברים, "ולא תתחתן בם".
הרמב"ם כתב ב"מורה נבוכים" משום ההמשך בדעות אחר הנכרים כמו שכתוב כי יסיר את בנך מאחרי.
ב"ספר החינוך" כתב "לפי שרוב המון העם, דרך טיפשות ימשכו אחר עצת נשותיהם.
ואם יישא אדם בת אל נכר, תמשכהו לעבוד עבודה זרה.
ועוד כי גם בניה הנולדים ממנו תגדל לעבודה זרה, ואוי לו לפוסל את זרעו".
מלבד הצווי בתורה מצאנו בספר נחמיה שהעם היהודי מתחייב כי "לא ניתן בנותינו לעמי הארץ ואת בנותיהם לא ניקח לבנינו".
אנדוני גויקוצ'יאה "גויקו" אולסקואגה (ספרדית: Andoni Goikoetxea "Goiko" Olaskoaga; נולד ב-23 במאי 1956 באלונסוטגוי, ביסקאיה) הוא מאמן כדורגל ספרדי, שבעבר היה גם כדורגלן.
גויקוצ'יאה שיחק עבור הקבוצות אתלטיק בילבאו ואתלטיקו מדריד, וכן בנבחרות ספרד וחבל הבסקים.
עקב סגנון המשחק הקשוח שלו, שכלל תיקולים חזקים, כונה גויקוצ'יאה "הקצב מבילבאו".
גויקוצ'יאה החל את קריירת המשחק שלו בקבוצת הנערים של ארבויו, לפני שהצטרף לקבוצת אתלטיק בילבאו ב-1974. לפני שביסס את מעמדו בקבוצה הוא שיחק למשך תקופת מסוימת בבילבאו אתלטיק, קבוצת המילואים של המועדון.
בשנות ה-80 הוא היה אחד מהשחקנים הבולטים באתלטיק בילבאו, שמאמנה היה חאבייר קלמנטה.
שחקנים ידועים נוספים בהרכב הקבוצה באותה תקופה היו מנואל סרביה, דאני ואנדוני זוביזרטה.
המועדון זכה ב-1983 באליפות הלה ליגה, וב-1984 המועדון השיג דאבל לאחר שזכה באליפות הלה ליגה ובקופה דל ריי.
גויקוצ'יאה זכור בעיקר על התיקול שביצע על דייגו מראדונה מאחור, שגרם לפציעתו הקשה של הכוכב הארגנטינאי.
גויקוצ'יאה גרם גם לפציעתו החמורה של שחקן ברצלונה ברנד שוסטר, לאחר שפגע בברכו הימנית.
פציעה זו גרמה לפגיעה תמידית בכושרו של שוסטר, בניגוד למראדונה שהחלים באופן מלא.
בעקבות האירועים הללו גויקוצ'יאה זכה לכינוי "הקצב מבילבאו".
בסך הכל הוא הופיע במדי בילבאו ב-369 משחקים וכבש 44 שערים.
לאחר שעזב את בילבאו ב-1987 הוא עבר לשחק עבור אתלטיקו מדריד למשך שלוש עונות, וב-1990 הוא פרש ממשחק פעיל.
גויקוצ'יאה שיחק במדי נבחרת ספרד 39 פעמים, וערך את הופעת הבכורה שלו במשחק נגד נבחרת הולנד ב-16 בפברואר 1983. הוא ייצג את ספרד ביורו 1984 ובמונדיאל 1986. במהלך המונדיאל הוא כבש שער אחד נגד נבחרת דנמרק.
כמו כן, הוא הופיע פעמיים במדי נבחרת חבל הבסקים (1979 ו-1988).
מאז פרישתו ממשחק פעיל הוא אימן מספר קבוצות בלה ליגה ובליגת המשנה, כולל סלמנקה (1996–1998, ), קומפוסטלה (), נומנסיה (, ), ראסינג סנטאנדר () וראיו ואיקאנו ().
כשאימן את סלמנקה בעונת הוא הצליח להעפיל איתה לליגת העל, לאחר שהקבוצה סיימה במקום השני של הליגה השנייה.
כמו כן, הוא היה עוזרו של מאמן נבחרת ספרד חאבייר קלמנטה במהלך מונדיאל 1994 שנערך בארצות הברית.
בשנים 2013 עד 2015 היה מאמן נבחרת גינאה המשוונית בכדורגל.
אנדומטריוזיס היא מחלה גינקולוגית כרונית, דלקתית ותלוית אסטרוגן, הנגרמת כאשר יש הימצאות של תאים דמויי רירית הרחם (אנדומטריום) מחוץ לרחם, המתמקמים באזורים שונים בגוף, בעיקר באזור האגן.
המחלה פוגעת בכ-10% מהנשים בגיל הפריון, פעמים רבות למן הווסת הראשונה, ומספר החולות בעולם מוערך בכ-200 מיליון.
המחלה גורמת לרוב לכאבי אגן וגב קשים אשר מחמירים במהלך הביוץ או הווסת, כאבים ביחסי מין, בעיות עיכול, קשיי פריון ועוד, ופוגעת באופן משמעותי באיכות החיים של החולות בה.
התאים דמויי אנדומטריום הנמצאים מחוץ לרחם מגיבים לשינויים הורמונליים בדומה לתאי האנדומטריום שבתוך הרחם, ובפרט לאסטרוגן.
כאשר יש דימום משכבת האנדומטריום שברחם, ייתכן גם דימום מרקמת האנדומטריום שמחוץ לרחם וכן ייתכנו תהליכים דלקתיים שונים.
לדם המופרש מהתאים שמחוץ לרחם אין דרך להיפלט מהגוף, והצטברותו גורמת בסופו של דבר להידבקויות בין הרקמה המדממת שאינה במקומה לבין איברים סמוכים, לנגעים ולרקמות צלקתיות בחלל האגן, למוקדים דלקתיים שעלולים לחדור לאיברים, ול"ציסטות שוקולד" (אנדומטריומות).
עד השנים האחרונות היה נהוג כי אבחון מוחלט וודאי של המחלה יכול להתבצע באמצעות ניתוח לפרוסקופיה (זעיר-פולשני) ובדיקה היסטולוגית של הרקמות שהוסרו בלבד.
לפי הנחיות חדשות בעולם ניתן לספק אבחון גם על בסיס הדמיות בצירוף ממצאים בבדיקה וגינלית ועדות לתסמינים מפי המטופלת.
המחלה מתבטאת בארבעה סוגים עיקריים:
אנדומטריוזיס פריטונאלי - מוקדי אנדומטריוזיס שטחיים על פני אברי האגן או הפריטונאום (חלל הצפק: הנוזל המכסה את איברי האגן)
אנדומטריוזיס שחלתי - ציסטות שחלתיות (אנדומטריומות)
אנדומטריוזיס עמוק - מוקדי אנדומטריוזיס עמוקים החודרים לעומק הרקמות השכנות (מעי, שלפוחית, נרתיק ועוד)
אדנומיוזיס - הימצאות של תאי אנדומטריום בשריר הרחם (מיומטריום).
האזורים הנפוצים ביותר בהם ניתן למצוא את מוקדי האנדומטריוזיס הם איברי הרבייה והאגן, שלפוחית השתן, הרקטום והמעיים.
במקרים נדירים יותר נמצאו תאים אלו אף בסרעפת, ריאות, עיניים, מוח ועוד.
במקרים בודדים נמצאו נגעי אנדומטריוזיס גם בגברים.
המחלה מתחלקת לדרגות שונות על פי חומרת המחלה וכמות הנגעים, אך אין קורלציה בין חומרת המחלה והתפשטותה לבין חומרת התסמינים שחווה האישה, ואף יש נשים עם מחלה בדרגה חמורה שאינן חוות שום תסמינים, אך כן נמצאה קורלציה בין חומרת המחלה לבין נוכחות של בעיות פוריות.
דרגה 1 - אנדומטריוזיס מזערי: נגעים בודדים וספורים, לרוב ללא הידבקויות.
דרגה 2 - אנדומטריוזיס קל: נגעים שטחיים הקטנים מ-5 ס"מ, או דלקת בתוך וסביב איברי חלל האגן, ללא הידבקויות משמעותיות.
סוג זה קשה מאוד לאבחון באולטרסאונד, MRI או CT אך עלול לגרום לכאב עז ופגיעה קשה באיכות החיים.
דרגה 3 - אנדומטריוזיס בינוני/מתון: נגעים נרחבים ועמוקים יותר, המתחילים לחדור לאיברי האגן או לפריטונאום.
נוכחות של הידבקויות סביב השחלות והחצוצרות.
דרגה 4 - אנדומטריוזיס חמור: נגעים עמוקים באיברים רבים באזור האגן, ציסטות שחלתיות משמעותיות והידבקויות בין איברים שונים באגן.
סיבת המחלה אינה ידועה לאשורה, אך יש מספר תאוריות שונות המנסות להסביר את היווצרותה, אף אחת מהן לא הוכחה עד היום:
זרימת וסת הפוכה - תופעה זו מתרחשת כאשר תאי רירית הרחם זורמים חזרה דרך החצוצרות אל חלל הבטן ואינם מופרשים מן הגוף כדימום וסתי.
תאים אלו נטמעים באברי האגן ומשגשגים שם עד שנוצרים נגעים והידבקויות.
מידה זו או אחרת של זרימה הפוכה קיימת ככל הנראה אצל מרבית הנשים אולם בדרך כלל מסוגל הגוף להיפטר משיירי הרקמה מבלי שתתפתח בעיה.
מניחים שאנדומטריוזיס יתפתח אצל נשים שגופן אינו מסוגל להתמודד עם התופעה ובימינו זוהי הסברה המקובלת ביותר.
אולם, תאוריה זו אינה מסבירה מדוע אף נשים שרחמן נכרת ממשיכות לפתח אנדומטריוזיס.
נטייה תורשתית - קיימת נטייה משפחתית ללקות באנדומטריוזיס ולכן עלול להיות מרכיב תורשתי למצב.
אולם, פעמים רבות לנשים עם אנדומטריוזיס אין בנות משפחה נוספות החולות במחלה, וזהו לא הסבר מספק.
נדידת תאים במחזור הדם או דרך מערכת הלימפה - אף שהמנגנון אינו ידוע, נודדים ככל הנראה התאים האנדומטריוטיים דרך מחזור הדם או דרך מערכת הלימפה.
תאוריה זו מסבירה כיצד במקרים נדירים אפשר למצוא תאי אנדומטריום במקומות מרוחקים כמו הריאות והמוח.
כשל חיסוני - מערכת החיסון של חלק מהנשים הלוקות באנדומטריוזיס אינה מסוגלת לטפל ביעילות בתאים האנדומטריוטיים.
חלק מהלוקות במצב רגישות יותר לזיהומים מנשים שאינן לוקות באנדומטריוזיס אם כי הדעות חלוקות האם זהו גורם למצב או שמא תוצאה שלו.
מטפלזיה - זהו שמו של תהליך התמיינותם של תאי רקמה מסוג אחד לתאי רקמה מסוג אחר.
תהליך זה מתרחש בשלב העוברי.
לפי סברה זו חלק מהתאים משמרים את יכולתם העוברית להפוך לתאי רירית רחם גם בבגרות.
תאוריה זו יכולה להסביר כיצד נצפו תאי רירית רחם ואנדומטריוזיס במקרים נדירים גם אצל גברים.
בניגוד לדעה הרווחת, תסמיני המחלה הם רב-מערכתיים ואינם מוגבלים רק לתסמינים גינקולוגיים.
ישנה שונות רבה בתסמינים ובעצימותם בין החולות, שונות התלויה בין השאר במיקום הנגעים.
התסמינים האופייניים הם כאבים קשים במהלך הווסת או הביוץ, כאבי אגן כרוניים, כאבים בגב התחתון המחמירים בזמן הווסת, כאבים בעומק הנרתיק בעת קיום יחסי מין, בעיות עיכול כגון עצירות ושלשולים לסירוגין, נפיחות בטנית וכאבים ביציאות.
בנוסף - תחושות צריבה, תכיפות וקושי בהטלת שתן כאשר התרבית נקייה, שתן דמי, בחילות, הקאות ועילפון בזמן הווסת, תשישות כרונית, כאבי רגליים ומיגרנות.
כ-30–50% מהנשים עם אנדומטריוזיס יחוו גם קשיי פוריות.
אין קשר בין חומרת המחלה לעצימות התסמינים והכאב, וייתכנו מקרים של מחלה מפושטת וא-סימפטומטית, מחלה הפוגעת באורח קשה באיכות החיים אך עם נגעים בודדים.
רבים מהתסמינים חופפים למחלת האדנומיוזיס, המתאפיינת בהימצאותם של תאים דמויי רירית רחם בשריר הרחם - המיומטריום.
תסמינים הקשורים יותר לאדנומיוזיס מאשר לאנדומטריוזיס הם: דימום וסתי כבד וקרישי וכאבים לאחר אורגזמה.
ההערכה היא שבין 20–65% מהחולות באנדומטריוזיס חולות גם באדנומיוזיס.
אף על פי שאבחנה חד משמעית של אנדומטריוזיס עדיין נעשית בישראל באמצעות ניתוח לפרוסקופי בלבד, פרוטוקולים רפואיים בעולם מסתפקים באבחון המבוסס על בדיקות הדמיה (US ייעודי) ובדיקה וגינלית, לצד התלונות המדווחות מפי המטופלת.
אפשר להיעזר בבדיקות נוספות כדי לאבחן אנדומטריוזיס ללא ניתוח, או לאשר מעורבות של איברים שכנים - כמו המעיים ומערכת העיכול.
בדיקות אלו יכללו למשל: חוקן בריום, אולטרסאונד רקטלי, אולטרסאונד של דרכי השתן, CT ו-MRI.
יש כיום בפיתוח בדיקות שונות עם אחוזי דיוק משתנים.
רופאים מומחים לאנדומטריוזיס יוכלו לייעץ לגבי בדיקות אלו.
אין עדיין בדיקות דם המאפשרות את אבחון המחלה.
ישנם בדם שני סמנים - CA-125 ו-CA19-9 שרמתם עלולה להיות מוגברת אצל נשים עם אנדומטריוזיס.
הבעיה היא שהסמנים אינם ספציפיים ויכולים להיות מוגברים במצבים רבים כולל דלקת באגן, זיהום, סרטן השחלה או סתם בזמן מחזור רגיל.
לכן, הסמנים לרוב אינם משמשים לצורך אבחון אך לעיתים נעזרים בהם לצורך מעקב אצל נשים המטופלות באופן שמרני, כדי לנסות לזהות שינויים בחומרת המחלה וסיכון להתמרה סרטנית.
אף שיש נשים רבות שאולטרסאונד וגינאלי מספיק כדי לזהות אצלן נגעים, הידבקויות או ציסטות, בקרב רבות אחרות האולסטרסאונד לא מוצא דבר.
יתרה מכך, גם בדיקות הדמיה מתקדמות כ-MRI, קולונוסקופיה או CT לא תמיד יזהו נגעים - בשל מיקומם או גודלם.
עקב הקושי באבחון, חשוב להגיע לגינקולוגים בעלי ידע רב במחלה, בעדיפות לאלה שעברו התמחות-על בניתוחים אנדוסקופיים, במרכז לאנדומטריוזיס.
אנדומטריוזיס היא מחלה כרונית שלפי שעה אי אפשר להירפא ממנה.
עם זאת, אפשר לשפר את איכות החיים של החולות בה ולהקל את התסמינים כדי לאפשר להן לתפקד בחיי היום יום בצורה מיטבית:
טיפול תרופתי - לנוכח הכאבים הקשים והכרוניים של המחלה נשים רבות מסתייעות במשככי כאבים, לעיתים במשך זמן רב.
כאבים מתונים אפשר להקל על ידי נוגדי דלקת שאינם סטרואידים (NSAID's).
בכאבים קשים אפשר לטפל בתרופות ממשפחת האופיואידים.
כמו כן, אפשר לטפל בכאב באמצעות קנאביס רפואי.
מחקר: בניסוי ראשוני הושגה הפחתת כאב באמצעות תרופה המורידה את רמת החומצה הלקטית באגן.
טיפול הורמונלי - טיפול זה הוא סוג הטיפול הנפוץ ביותר שניתן לנשים אם אינן מתכננות להרות בקרוב.
הוא נועד לדכא את המחלה באמצעות שליטה במצב ההורמונלי וכך למנוע את שגשוג תאי רירית הרחם והיווצרות נגעים וציסטות.
פעמים רבות טיפולים כאלו אכן מסייעים, אך אין זה נדיר שנשים יחושו כאב גם במהלך הטיפול ההורמונלי.
כמו כן, פעמים רבות נשים סובלות מתופעות הלוואי של טיפולים אלו.
הטיפולים ההורמונליים נחלקים לשלושה סוגים:
גלולות על בסיס פרוגסטרון / התקן תוך רחמי הורמונלי – מכיוון שאנדומטריוזיס היא מחלה תלוית אסטרוגן, פעמים רבות קו הטיפול הראשון יהיה נטילת גלולות על בסיס פרוגסטרון בלבד, דוגמת ויזאבל (דיאנוגסט) שהיא התרופה הייעודית היחידה אשר פותחה עבור אנדומטריוזיס, ופועלת לדיכוי התפתחות הנגעים.
התרופה מונעת שגשוג של תאי האנדומטריום, ומדכאת את הפרשת הציטוקינים שגורמים לדלקות מקומיות.
הפרוגסטרון מעכב את הביוץ ואת צמיחת רירית הרחם, כמו גם את שגשוגם של מוקדי האנדומטריוזיס, ולכן הוא שימושי מאוד בדיכוי המחלה.
ויזאבל מפחיתה כאבים, מפחיתה את גודל ומספר התאים האנדומטריים (תאי רירית הרחם המצויים באזורים אחרים בגוף).
גם סרזט היא גלולה אשר מבוססת על פרוגסטרון בלבד, אך אינה מותווית רק לאנדומטריוזיס.
כמו כן, התקנים תוך רחמיים הורמונליים משמשים לטיפול בתופעות האופייניות לאנדומטריוזיס.
התקנים אלו משחררים כמות קטנה של ההורמון ישירות לחלל הרחם.
ההתקן מתאים גם לנשים לפני לידה, אך הכנסת ההתקן מלווה לעיתים קרובות בכאב ובהתכווציות, לעיתים אף מספר חודשים לאחר מכן.
גלולות משולבות למניעת היריון – הגלולה המשולבת למניעת היריון מכילה אסטרוגן ופרוגסטוגן.
אף שהגלולה אינה מתווית לטיפול באנדומטריוזיס ומכילה אסטרוגן, פעמים רבות היא משמת כאמצעי יעיל לשיכוך הסימפטומים של אנדומטריוזיס.
לגלולות עלולות להיות תופעות לוואי דוגמת כאבי ראש, בחילות, עלייה במשקל, וירידה בחשק המיני.
אנלוגים של GnrH – ההורמון משחרר גונדוטרופינים מופרש מההיפותלמוס במוח ומשפיע על בלוטת יותרת המוח, אשר מפרישה הורמונים המשפיעים על מערכת הרבייה.
תרופות תואמות GnRH (דוגמת לוקרין, דקפפטיל ועוד) פועלות על ההיפותלמוס ומונעות הפעלה של המעגל ההורמונלי הזה וכך למעשה "מדכאות" את הפעילות ההורמונלית של השחלות ומפחיתות בצורה משמעותית את הפרשת האסטרוגן והפרוגסטרון בגוף.
תרופות אלה, אשר ניטלות בזריקה, נחשבות יעילות למדי בטיפול בתסמיני האנדומטריוזיס.
הטיפול עלול לגרום ליובש בנרתיק, גלי חום, שינויים במצב הרוח וכדומה.
טיפול כירורגי - הטיפול הניתוחי באנדומטריוזיס הוא באמצעות לפרוסקופיה, שהיא הליך ניתוחי חדשני שאינו מצריך פתיחת בטן.
הלפרוסקופיה היא אבחנתית וטיפולית - במהלך הניתוח כורתים נגעים וציסטות, משחררים הידבקויות ולעיתים אף כורתים אזורים הנגועים באנדומטריוזיס.
גם לאחר הניתוח נגעי האנדומטריוזיס עלולים לחזור, לעיתים למרות טיפול הורמונלי שניתן במקביל.
במצבים מסוימים הניתוח אינו אופציה אלא הכרח - אם יש ציסטות גדולות, נגעים שמשפיעים על תפקודם של איברים מסוימים וכדומה.
בישראל קיימים מספר מרכזי אנדומטריוזיס הנמצאים בבתי החולים הציבוריים ובקופות החולים.
מרכזים אלה מציעים טיפול רב מקצועי הכולל תהליך אבחון מקיף, מעקב רפואי וטיפול כירורגי.
החל מ-2019 פועלת עמותה בשם "קהילת אנדומטריוזיס ישראל", הפועלת לקידום מחקר, הכרה, זכויות וטיפול הולם בחולות האנדומטריוזיס.
העמותה מקיימת כנסים, מחקרים, פעולות הסברה להעלאת מודעות במערכת הבריאות ובציבור הרחב, מיזמים לקהילת החולות, ומפעילה קהילות דיגיטליות עבור חולות.
בנוסף היא מנגישה טיפולים, מקיימת שיתופי פעולה עם רופאים ומטפלים, וכן עוסקת במיצוי זכויות וקידום מדיניות מול רשויות המדינה: קופות החולים, משרד הבריאות, ביטוח לאומי, צה"ל, כנסת ישראל ועוד.
בזכות פעילות העמותה, החל ממרץ 2021 מכיר משרד הבריאות באנדומטריוזיס כמחלה כרונית לצורכי סל הבריאות.
כמו-כן, ב-2023 הוכנסו פרוטוקולים לאבחון וטיפול באנדומטריוזיס בצה"ל.
ב-2022 זכתה העמותה באות שר הבריאות לקידום מדיניות וזכויות חברתיות, ובנוסף גם במיזם ראוי לציון בתחרות "מיס פיקס זה יוניברס" של שדולת הנשים.